CELEX: 32016R0935
Language: fi
Date: 2016-06-08 00:00:00
Title: Komission täytäntöönpanoasetus (EU) 2016/935, annettu 8 päivänä kesäkuuta 2016, tiettyjen tavaroiden luokittelusta yhdistettyyn nimikkeistöön

14.6.2016   
            
            
               FI
            
            
               Euroopan unionin virallinen lehti
            
            
               L 155/16
            
         KOMISSION TÄYTÄNTÖÖNPANOASETUS (EU) 2016/935,
   annettu 8 päivänä kesäkuuta 2016,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2016.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Verotuksen ja tulliliiton pääosaston pääjohtaja
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Alumiinipigmentin valmistuksen raaka-ainelähteenä käytettävä tuote, joka koostuu metalloidusta polyeteenitereftalaattikalvosta (”PET”) ja jolla on seuraavat ominaisuudet:
                  
                              —
                           
                           
                              siinä on vähintään kahdeksan, puhtausasteeltaan vähintään 99,8-prosenttisesta alumiinista tehtyä kerrosta;
                           
                        
                              —
                           
                           
                              kunkin alumiinikerroksen optinen tiheys on enintään 3,0 D;
                           
                        
                              —
                           
                           
                              alumiinikerrokset on erotettu toisistaan akrylaattipolymeerikerroksella;
                           
                        
                              —
                           
                           
                              kunkin alumiinikerroksen paksuus on enintään 30 nanometriä (0,03 μm);
                           
                        
                              —
                           
                           
                              alumiini- ja akrylaattipolymeerikerrokset ovat PET-tukikalvolla, jonka paksuus on 12 μm.
                           
                        Tuote esitetään tullille jopa 50 000  metrin keloissa.
               
               
                  7616 99 90 
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 7616 , 7616 99  ja 7616 99 90  nimiketekstien mukaisesti.
                  Luokittelu nimikkeen 3212  pronssi- ja värilehtisiksi ei tule kyseeseen, koska tuote ei koostu sideaineen avulla yhteenpuristetusta metallijauheesta eikä alustalle kiinnitetystä metallista tai pigmentistä eikä se ole tuote, jollaista käytetään painatukseen. Näin ollen tuote ei 32 ryhmän 6 huomautuksen mukaisesti ole pronssi- ja värilehtinen.
                  Koska PET-tukikalvo toimii sen molemmille puolille asetettujen alumiini- ja akrylaattipolymeerikerrosten rakenteellisena tukikerroksena, se ei anna tuotteelle sen olennaista luonnetta. Alumiini antaa tuotteelle sen olennaisen luonteen. Luokittelu nimikkeen 3920  tai 3921  polyesteri- tai muovikalvoiksi ei näin ollen tule kyseeseen.
                  Nimikkeen 7607  kalvot koostuvat 76 ryhmän 1 huomautuksen d alakohdan mukaan ainoastaan yhdestä alumiinikerroksesta, jota voi olla vahvistettu esim. muovilla. Tämän tuotteen rakenne on monimutkaisempi, koska se koostuu useista alumiinikerroksista, jotka on erotettu toisistaan akrylaattipolymeerikerroksilla ja joiden tukena on PET-tukikalvo kyseisen rakenteen keskellä. Näin ollen luokittelu nimikkeen 7607  muovilla vahvistetuksi alumiinikalvoksi ei myöskään tule kyseeseen.
                  Sen vuoksi tuote luokitellaan CN-koodiin 7616 99 90  muuksi alumiinitavaraksi.